
ประกาศองค์การบริหารส่วนตำบลหัวตะพาน
เรื่อง  กำหนดระยะเวลายื่นแบบและชำระภาษีประจำปี  พ.ศ. 2558
...............................................................................
		ด้วย  องค์การบริหารส่วนตำบลหัวตะพาน ได้กำหนดระยะเวลายื่นแบบและชำระภาษีประเภทต่างๆ ประจำปี พ.ศ. 2558 แล้ว จึงขอประกาศ ให้ผู้มีหน้าที่ต้องชำระภาษีประเภทต่างๆ มายื่นแบบและชำระภาษีตามกำหนดระยะเวลา ซึ่งมีรายละเอียดดังนี้
		ภาษีโรงเรือนและที่ดิน  ให้ผู้รับประเมิน ซึ่งมีกรรมสิทธิ์ในทรัพย์สิน อันเป็นโรงเรือนหรือสิ่งปลูกสร้างอย่างอื่น ที่ตั้งอยู่ในเขตองค์การบริหารส่วนตำบลหัวตะพาน ไปรับแบบแสดงรายการแห่งทรัพย์สิน (ภ.ร.ด.2) ณ องค์การบริหารส่วนตำบลหัวตะพาน และให้กรอกรายละเอียดลงในแบบแสดงรายการ แล้วยื่นต่อพนักงานเจ้าหน้าที่  ภายในเดือนกุมภาพันธ์ 2558  และให้ชำระค่าภาษีภายใน 30 วัน นับแต่วันถัดจากวันที่ได้รับการแจ้งประเมิน (ภ.ร.ด.8)
[bookmark: _GoBack]		ภาษีป้าย  ให้เจ้าของป้ายซึ่งจะต้องเสียภาษีป้าย ไปรับแบบแสดงรายการป้าย (ภ.ป.1)      ณ องค์การบริหารส่วนตำบลหัวตะพาน และให้กรอกรายละเอียด ลงในแบบแสดงรายการเสียภาษีป้าย แล้วยื่นต่อพนักงานเจ้าหน้าที่ ภายในเดือนมีนาคม 2558 และให้ชำระภาษีภายใน 15 วัน นับแต่วันที่ได้รับแจ้งการประเมิน (ภ.ป.3)
		ภาษีบำรุงท้องที่  ให้เจ้าของที่ดินที่ได้มีการเปลี่ยนแปลงจำนวนเนื้อที่ดินหรือเป็นผู้ได้รับโอนที่ดินขึ้นใหม่ ต้องมายื่นแบบแสดงรายการที่ดิน หรือยื่นคำร้องขอเปลี่ยนแปลงจำนวนเนื้อที่ดินต่อเจ้าพนักงานประเมินภายในกำหนด 30 วัน นับแต่วันที่ได้รับโอน หรือมีการเปลี่ยนโดยใช้แบบ ภ.บ.ท.5 หรือ ภ.บ.ท. 8 แล้วแต่กรณี จะต้องเสียภาษี ภายในเดือนเมษายนของทุกปี เว้นแต่กรณีได้รับใบแจ้งการประเมินหลังเดือนมีนาคม ต้องชำระภายใน 30 วัน นับแต่วันที่ได้รับแจ้งการประเมิน “ที่ดินที่เป็นที่อยู่อาศัยของตนในเขตตำบลหัวตะพาน ลดหย่อนให้ไม่เกิน 5 ไร่”
		จึงประกาศให้ทราบโดยทั่วกัน
		         	ประกาศ ณ วันที่  28 เดือนพฤศจิกายน  พ.ศ. 2557
					                  มนต์ฤดี  ศรีวิสุทธิ์
					      (นางมนต์ฤดี  ศรีวิสุทธิ์)
		                          นายกองค์การบริหารส่วนตำบลหัวตะพาน

